ટીવીના સ્ક્રીન પરથી નજર હટાવીને સુભાષે પત્ની સામે જોયું. 'પપ્પાએ ફટ દઇને વટહુકમ બહાર પડાી દીધો કે મમ્મીના દાગીનાનો બધો વહીવટ એ પોતે જ કરશે.' એ બીજા મુદ્દા પર આવી. 'મમ્મી ગરીબોને છાનીમાની મદદ કરતી હતી એ પ્રકરણ આજે બહાર આવ્યું. એ પ્રવૃત્તિ સામે પપ્પાને વાંધો નહોતો એટલે એમણે એ હવાલો અલકાડીને સોંપી દીધો. એ મુદ્દે મેં ભાવિકાને સળી કરી પણ એ જોગમાયા જાળમાં ના ફસાઇ. જેઠાણીની એ એક નંબરની ચમચી છે.'